Document ID: /roh_data/filtered/fineweb-2-filterrobots_roh.jsonl.gz/46791

Perlas da e cun Vico Torriani
Avais vus gia vis il saut da Vico Torriani cun Beni Thurnheer? Avais vus udì «Barba Peider gieva a chatscha» u «Mattans lain ir a chasa» chantà da Vico?
Vico Torriani in um che la «generaziun pli veglia» enconuscha segir bain. Blers sa regordan anc bain dal chantadur da schlagher ed actur svizzer. Sia carriera aveva el cumenzà ils onns 50. In um che ha cun bler scharm era savnes chantà rumantsch. En l’archiv dad SRF avain nus chattà in grond stgazi da films da e cun Vico Torriani.
Guardai e tadlai las ivettas…
Musical sur da Vico
Ils 24 da favrer ha il Musical sur da Vico Torriani «Hotel Victoria» premiera en l’hotel Reine Victoria a San Murezzan. Quel Musical da Felix Benesch e Ludger Nowak cun acturs / chantadurs sco Christian Jott Jenny e Samuel Zünd en las rollas principalas lascha reviver la show e la vita da Vico Torriani.
Livestream da e tar RTR
Vico Torriani ha ina giada ditg: «Artists vivan da l’applaus – la gascha è mo il paun». Bler applaus po quai dar dal public live a la premiera dals 24 da favrer a San Murezzan.